<b>תשובה </b>חשוב תקופות ומזלות כלול בו חכמת תכונה ועיבור ומספר בכל פרטיהן ומה שאמר כל היודע ואינו מחשב רוצה לומר מי שיש לו יכולת בידו וקרא מפתחות החכמה ויודע ההקדמות ואינו עוסק בה וכו' אמנם מה ששאלתם מה תועלת יש ממנו בידיעתו כבר אמר ר' מאיר בבריתא הסתכל במעשיו שמתוך כך אתה מכיר את מי שאמר והיה העולם ומחבורנו יפורש לכם כל אלו הדברים וכבר השבנו על תשובותיכם משם רבינו אפרי' זצ"ל והמקום ירחם עליו ויברך אתכם ויעזור את כלנו לעסוק במצותיו ולהדמות בדרכיו ולהבין ביחודו אכי"ר סיון אתפ''ח לשטרות: משה ב"ר מימון זצ"ל